**SREDNJA ŠKOLA HVAR**

**HVAR**

KLASA: 112-01/19-01/08

URBROJ: 2128-30-01-19-4

Hvar, 12. prosinca 2019. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19) i članka 14.. Pravilnika o postupku zapošljavanja te procjeni i vrednovanju kandidata za zapošljavanje u Srednjoj školi Hvar, Povjerenstvo za procjenu i vrednovanje kandidata za zapošljavanje objavljuje:

**POZIV NA TESTIRANJE**

1. U postupku natječaja za zasnivanje radnog odnosa na radnom mjestu Tajnik/ica Škole na određeno puno radno vrijeme, KLASA:112-01/19-01/08, URBROJ: 2128-30-01-19-1, raspisanog dana 28. studenog 2019. god., provesti će se testiranje kandidata iz područja poznavanja propisa koji se odnose na djelatnost srednjeg obrazovanja, uredskog poslovanja te drugih propisa koje tajnik neposredno primjenjuje u svom radu.
2. **Testiranje će se održati dana 17. prosinca 2019. god.(utorak) s početkom u 10 sati u prostorijama Srednje škole Hvar, Kroz Burak 81, 21450 Hvar.**
3. Na testiranje se pozivaju slijedeći kandidati:

|  |  |
| --- | --- |
| **Redni broj** | **Brojčana oznaka-šifra kandidata** |
| **1.** | **121** |
| **2.** | **144** |

**Napomena: Brojčana oznaka-šifra kandidata dostavljena je kandidatu e-mailom uz poziv na testiranje.**

1. Način procjene odnosno testiranja kandidata sadržan je u odluci povjerenstva o načinu procjene odnosno testiranja kandidata prijavljenih na natječaj te područjima provjere, pravnim i drugim izvorima za pripremu kandidata za radno mjesto tajnik škole, koja je objavljena na mrežnim stranicama Srednje škole Hvar dana 11.12.2019.god. (<http://ss-hvar.skole.hr/natjecaji> ), te je dostavljena kandidatu uz ovaj poziv.

**PRAVILA TESTIRANJA**

* Pozvani kandidati dužni su sa sobom ponijeti osobnu iskaznicu ili drugu javnu identifikacijsku ispravu (putovnicu ili vozačku dozvolu) na temelju koje se može utvrditi identitet kandidata. Testiranju ne može pristupiti kandidat koji ne može dokazati identitet kao ni osobe za koje je povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i/ili potpune te stoga ne mogu dalje sudjelovati u postupku izbora kandidata.
* Test se piše kemijskom olovkom i sadrži 12 pitanja. Maksimalan broj bodova koje kandidat može ostvariti je 12, a predviđeno vrijeme testiranja je jedan sat.
* Za vrijeme testiranja nije dopušteno: koristiti se bilo kakvom literaturom odnosno bilješkama, koristiti mobitel ili druga komunikacijska sredstva, napuštati prostoriju u kojoj se testiranje odvija i razgovarati s ostalim kandidatima. **Ukoliko kandidat postupi suprotno pravilima testiranja biti će udaljen s testiranja, a njegov rezultat Povjerenstvo neće priznati niti ocijeniti.**
* **Ako kandidat ne pristupi procjeni odnosno testiranju smatra se da je odustao od prijave na natječaj**
* Nakon obavljenog testiranja povjerenstvo utvrđuje rezultat testiranja za svakog kandidata koji je pristupio testiranju, te sastavlja rang listu prema ukupnom broju bodova ostvarenih na testiranju.

Ovaj poziv na testiranje objavljen je dana 12. prosinca 2019.god. na mrežnoj stranici Srednje škole Hvar <http://ss-hvar.skole.hr/pozivikandidatima> i poslan kandidatima e-mailom kojeg su naveli prilikom prijave na natječaj.

 Povjerenstvo za procjenu i vrednovanje kandidata za zapošljavanje

 Predsjednik Povjerenstva

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ravnatelj: Saša Paduan, prof.